AKAPACH JAQE WALINKANAPATAKI INOQAT ARU 

Qalltanataki 

UNANCHASA, aka pachana jaqejh munananisina, cheqpacha amuyasisa, cheqa 

thakir sarjhatasa, jilan sullkanjama arnaqasa, jan nuwasisa utjanaru wayt'asin 

yati; 

UNANCHASA, jaqen walinkanapataki wakisir arunaka armasna, yaqhep jaqejh 

masinakaparu khuyan autuyi, mututanakasti, unatatasisa, wajcha kankanapa 

atipasna, jan khitirus ajhsarasa, cheq-cheqa qhana arumpi arustatasjhapjhe; 

UNANCHASA, jaqen walinkanapataki Inoqat arujha arjhatatanapaw jan jaqe 

nanqhachirinakaru ch'ajhwa qalftasna waninchapjhanapataki; 

UNANCHASA, taqpacha markanakajh kunti munapjhe ukanaka jikjhataiiatakiejh 

jupanakpacha sumafiat arusthapisipjhanapaw; 

UNANCHASA, Mathapit Mayachat Markanakan Arupa taqjhatasna akham 

markanakajh amuyasi: Taqe mayniwa, chachas warmis, jaqe kankahanisinjha, 

ch 'amachasisna ma ch 'ulla chachjama jaqen walinkanapa jikjhataharu 

wayt'asipjhe; 

UNANCHASA, taqe mrakanakajh Matahapit Markanakamp chika akham 

amtapjhe: sapaqat markanjha aniw jaqejh inaki arknaqatakaspati; jakahapans 

yanakapans arjhatatanapaw; 

UNANCHASA, Mathapit Markanakan amuyasitanakapa yatisina khuskat 

taqpachanipaw wayt'asipjhahapa phoqasinapataki. 

MAYACHAT MARKANAKAJH JACHA MATHAPIWINAKAPAN JAQEN 

WALINKANAPATAKI INOQAT ARU YATIYI 

Taqpacha jaqenaka, ayllunaka, markanaka, aka arunakaru iyau sasna 

ch'amachasipjhahapaw, isk'alalanakas, wayna tawaqonakas, chuymani 

jaqenakas, markapan qorpap manqhana yatichatapjhahapaw. Ukhamarus 

qorpamarkanakampi jaya markanakampi arusthaplsisa taqpacha markanakajh 

khuskat ch'amachasipjhatapampi alajh toqeru wayt asitapjaniw. 



LT'aqa 

Taqpach jaqejh khuskat unjatatapjhewa munanapansa, luranapansa, 
amuyasinapansa, ukatwajilani sullkanipjhaspas ukham unjasipjhanapawa. 

2. T'aqa 

Taqpacha jaqenakajh chikasitapjhew; inajaqes, mistis, janq'os, ch'iyaras, 
chachas, warmis, amiris, wajchas taqe mayniw khuskat unjatapjhe. 
Ukhamaraki, janiwjuk'ampikaspas ukhama unjasispati jach'a markanakaru isk'a 
markanakat sipanjha; taqpacha markanakajh tinkusitapjhew, jaqenakapasti 
chikasitapjharakiw. 

3. T'aqa 

Sapaqat jaqejh jan khitirus ajhsarasa jakanapa, munanapa, amuyasinapa, jaqe 
kankanapa taqjhatasinapaw. 

4. T'aqa 

Janiwj aqenakat maynikisa uywarj ama aljhatakaspati, ukhamarus jan jupa 
munasin janiw kuna uranarus, imaqaharus wayt'asitaspati. 

5. T'aqa 

Janirakiw taqe jaqenakat maynikis khuyana mutuhanakampi chhojrinchatanapati. 

6. T'aqa 

Jaqejh, jaqetapat layku, kauki markankipansa jaqe kankahapajh wali 
chaninchatenapaw. 

7. T'aqa 



Jiliri p'eqenanakajh taqe mayniru khuskat unjapjhanapaw. Taqe mayniw 
arjhatatafiapa; kunapachati markanakan hualinkanapataki inoqat arunaka khitis 
t'unjana munaspa ukajha, qhananchatanapaw. 

8. T'aqa 

Khititejh fianqhachat ufijasisp ukajha, jach'a j ilirinakaruwa yatiyasinapa 
arjhatatafiapataki. 

9. T'aqa 

Janiw khitis markapana mutuyataniti, janirakiw khitis markapata alismukutaniti. 

10. T'aqa 

Taqe mayniw juchanchata unjasisa ma cheqa arun jilirimpi ist'ayasihap wakisi 
qhananchayasinataki, uka qepatsti cheq cheqaru t 'aqayasinataki. 

11. T'aqa 

1 . Janiw khitirus jucharu jalantatjama unjanakiti, khititejh lutintata 
uhjasispajha, ch'ajwa t 'aqeri j ilirin nayraqatapan ma arjhatasirimpi 
taqjhatat qhananchayasinapaw, ukchankamasti jan juchanjama 
uhjatahapaw. 

2. Markasana yaqha markanakansa wakisiri inoqat arunak phoqasawa 
jucharu jaiantirinakarojh uhjana, mutunanakasti juchanakampitj amaw 
wakisitanapa. 

12. T'aqa 

Janiw k'umihas, nanqachahas, ch 'inanchanas utjkaspati jaqen kankahapjhata, 
utapjhata, qellqasitapjhata. Taqe maynir arjhatafiatakiw kamachit jach'a arunakas 
qellqanakas utji. 



13. T'aqa 

1. Markapanjh taqe mayniw kawkiruti saran muni ukarojh saraskakispaw; 
kauki ujarus utjnoqasin munipaniha utjnoqasiskakispaw, janiw khitis kuns 
sanapakiti. 

2. Markapatsa yaqha markatsa taqe mayniw mistun munipanjha 
mistukispaw, pachparu kutt ' ana munipans kutt'askakispaw. 

14. T'aqa 

1. Khitiruti nanqhachanataki arknaqasipkasp ukajha, kaukir markampis 
arjhatayasiskakispaw. 

2. Uka arjhatanasti janiw ina juchanakamp juchanchasir jaqetakfkiti, 
ukhamarus haniw Mayachat Markanakan inoqat aruparu jan phoqeri 
jaqetakikiti. 

15. T'aqa 

1 . Janiw ma ch 'ulla jaqes jan markanejh utjkiti. 

2. Janirakiwjaqerojh markapjama untasitapjha apaqanjamakiti, ukhamarus 
khitis markap lanti yaqha markampi trukasikispaw, munana patjamaw. 

16. T'aqa 

1. Yoqallanakas imillanakas chuymaniptjhasin paninchasipjhakispaw 
munasinjha, janiw khitis jark 'askaspati; chachas warmis purapatha 
uhjasipjhanapaw paninchasiwinsa jaljtasiwinsa. 

2. Chachamp warmimpi panipa arusthapisisakiw paninchasinapatak wakisi. 

3. Auki, tayka, wawanakapas ayllu taypin saphipjama inoqataw, ukatwa 
ayllumasinakapat jach'a jilirinakapats arjhatat uhja sipjhahapaw. 

17. T'aqa 



1 . Taqe jaqetakiw wakisi utanma, oraqenma, jupa sapas 
ayllumasinakapampi chjkas. 

2. Janiw khitisa utaps oraqeps inaki aparkaspati. 

18. T'aqa 

Akhama inoqat am utji: Taqe maynin munanapatjamaw yupaychanapas 
amuyasinapas. Kuna munananakaps, amtananakaps, amuyasitanakaps trukana 
munasina trukakispaw; ukanaksti taqe jaqen nayraqatapata arsufia, mayninakar 
yatichansa, kauki toqeru ch 'eqeyansa. 

19. T'aqa 

Taqe maynejh kuna amuyasitanakapsa arsukispaw, ukhamarak yaqha 
jaqenakan amuyasitanakap qatoqasina ch'eqtatayakispaw markapans yaqha 
markanakansa, janiw khitis jark'askaspati. 

20. T'aqa 

1 . Taqe mayniw munanapata yaqha jaqenakampi arusthapisisa 
mathapisiskakispaw jan ch'ajhwa apanaqasna. 

2. Janiw khitirus ch'amakamajh kuna amtawinarus mantayksnati. 

21. T'aqa 

1 . Taqe markanakanjh jach'a jilirinakapajh jaqen munanapata 
uskutapjhanapaw. Taqe jaqesti jaqe masipan munanapata jilirjama 
ajllitakispaw. 

2. Jaqenakajh khuskata, taqe maynin taypita, jilirjama markapa aski 
apnaqanatakiejh khitirus aj llisipkakispaw. 

3. Ayllunakan, markanakan munanapaw ma qhauqha marat mara 
jilirinakaparu cheqa ajllinajh. Uka amtatanakapasti janiw khitis 
q'eutaykaspati. 



22. T'aqa 

Jaqejh ma markan utjasina masinakapamp chika, walinkanapana, k'umara utj 
anapana, yatinapana, yanak jikjhatasitapana, arjhatatanapaw. Uka ch'amapampi 
luraiianakansti jilirinakajh yaqha jilirinakamp arusthapisisa mayni markanakampi 
yanapt'ayasispaw. 

23. T'aqa 

1 . Taqe mayniw kun lurana munipansa lurakispaw; yaqha jaqetaki 
luratanakapasti chaninchatanapaw; inakt'awinsti jan lurana utjatap layku, 
yanapatafiapaw. 

2. Khuska jaqetaki kipka lurananakanjh kipkarakiw chaninchan wakisi. 

3. Taqe ch'amachasiri jaqejha luratapat chanip qatoqasinapaw, ukampisti 
warmipa wawanakapamp chika jaqjama utjanapataki, jani ukhamasp 
ukasti yanapatahapaw. 

4. Taqe mayniw jupjama ch'amachasir jaqenakamp mathapisin munasinjh 
mathapisiskakispaw wakisitanakap arjhatasinataki. 

24. T'aqa 

Ch'amjasiri jaqejh sapa mara phoqasina samaranapaw wakisita, ukhamaraki jan 
lurawi urunakanjh. Uka samarawinakapansti ch'amjasiskaspas ukhama 
chanichatanapaw. 

25. T'aqa 

1. Khitis inakt'aspa usuntasna, ijmaptasna, usurmuktasna, achachiptasna, 
janiraki qolqenispa isi, manq'a, qollanaka alanataki, marka jach'a jilirejh 
wajcha jaqerjama unjasna yanapanapaw, ukatakisti kunaymana 
yanapanakaw utji. 

2. Wawachiri warminakajh, asunakajh taqe isk'a wawanakapas khuskata 
arjhatatanapaw. 



26. T'aqa 

1 . Taqe mayniw yatichatanapa. Uka yatichawejh janiw qelqana 
mayatakikaspati, taqe kuna yateqanatakinapaw, chanin 'uka 
yateqawimpejh wayt 'asinataki. 

2. Yateqawejh inakmapaw, ukhamat wayna tawaqonakas juk'ampi 
yatinanakaru arkan munasinjha arkasipkakispaw, ukatakisti jach'a jilirejh 
taqe maynitaki yanapanak uchanapaw. 

3. Sapa maynin jaqe kankanapa wayt'asinapataki, inoqat aru taqjhatahataki, 
markasana maya markanakampinsa jaqe masisaru yaqanataki, jaqen 
amuytasitanakap jan jark'atafiapaki, ukatakiwtaqe mayniru churatanapa. 

Auki taykakiw munananejh ajliinataki kuna yatinanaks wakisispa 
wawanakapataki. 

27. T'aqa 

1 . Taqe jaqen munanapankiw masinakapampi chika ch'amasisa aski 
yatinanak jikjhatanataki ayllupatakis markapatakis, ukhamarak uka 
yatiwinakampejh juk'amp wayt'asita utjanatakispaw. 

2. Sapa mayninkakiw amuytasitanakapas, luratanakapas, qellpatakapas; 
janiw khitis jupankaspas ukhama ukanakjh unstaykaspati. Maynin 
inoqatapa lunthatirejh cheqanchatanapaw. 

28. T'aqa 

Khitis wayt 'askakispaw taqe jaqenakan walinkanapataki, aka inoqat aru 
phoqasinapataki; uhhamatjamaw markasans mayni markanakans cheqa thakiru 
sarj hatanasataki. 

29. T'aqa 



1 . Sapa mayniw aylluparu yachanapa kunat-ti ayllup manqhanakwa 
kankanapjha jikjhatani. 

2. Janiw khitis munanap-pin lurkaspati kunat-ti ayllu masipaw nanqhachata 
unjasispa, ukhamarus taqe mayniw sayt'apjhaspa nanqhachataru 
arjhatahataki. Uka lantinjha taqpachani kamachit arunaka phoqasna, 
suma jakah thaki patjharu sarjhatasna, jan pitu unstayasna ma ch'ulla 
chachjama nukt'anasaw taqe maynin walinkanapa. 

3. Aka Mathapita Markanakan Arupajh janipiniw khitis maykiptkaspati 
munanapa luranataki. Wakisiw inoqata arupa arjhatana. 

30. T'aqa 

Janiw kaukir markasa, khiti jaqesa sapapakis masinakapampis arusthapisinsa, j 
aqen walinkahapatak inoqat arunaka q'eujtayasna kuna lurananakamp, 
amtananakamp tumpampi, jaqeru arknaqasina, munananakapa, yatinoqtatapa, 
irnaqasinanakapa, amuyasinanakapa apaqapkaspati. 



